Leander Engström

Per Leander Engström (født 1886 i Ytterhogdal, død 6. februar 1927) var en svensk maler. Maleriene hans hentet ofte motiver fra Norrland i form av fargesterke, ekspresjonistiske villmarksskildringer. 

Engström var elev ved Konstnärsförbundets målarskola 1907-1908 og studerte deretter 1909-1910 hos Henri Matisse i Paris. Han dannet kunstnergruppen De unga sammen med andre Matisse-elever og tillempet i likhet med sine kunstnervenner den franskinspirerte ekspresjonismen i malerier med svenske motiver. Ens tor del av live reiste Leander Engström omkring i de norrlandske fjelltraktene og malte. Et av favorittreisemålene var Abisko, der han også bygde seg et hus. Noen år på begynnelsen av 1920-tallet oppholdt han seg periodevis i Italia der han fikk fornyet inspirasjon og fant nye motiver.

I begynnelsen fant Engström inspirasjon hos Paul Gauguin, Vincent van Gogh og Paul Cézanne, senere også hos Matisse.

Leander Engström giftet seg i 1913 med Maria Edlund. Deres tvillingsønner Kjell Leander Engström (1914–1979) og Tord Leander Engström (1914–1985) var også kunstnere.

Referanser

Kilder 
 Svenska Dagbladets årsbok – 1927, red. Erik Rudberg & Edvin Hellblom, Åhlén & Åkerlunds Boktryckeri, Stockholm 1928 s. 242
 Sveriges befolkning 1900, (CD-ROM version 1.02) Sveriges Släktforskarförbund, 2006

Svenske malere
Personer fra Härjedalens kommun